Brenda Wootton

Brenda Wootton (Brenda Ellery hec'h anv plac'h yaouank, ganet d'an 10 a viz C'hwevrer 1928 ha marvet d'an 11 a viz Meurzh 1994) a oa ur ganerez folk eus Kerne-Veur.

Diwezhat a-walc'h e oa en em lakaet Brenda Wootton da ganañ, e saozneg hag e kerneveureg, pa oa 40 vloaz. Dre ma rae berzh gant he c'hanaouennoù e oa aet da ganerez a vicher. Meur a bladenn he doa graet, adalek 1968. Deuet e oa da Vreizh evit ar wech kentañ e 1971, da Festival etrekeltiek an Oriant, dalc'het er gêr-se evit ar wech kentañ er bloavezh-se. Meur a wech da c'houde e oa bet o kanañ e Breizh, evel e festival Kertalg.

Degemeret e voe Brenda Wooton e Goursez Kerne-Veur (Gorsedh Kernow) e 1977, gant an anv barzhez Gwylan Gwavas. E bloavezhioù diwezhañ he buhez e kinnige abadennoù evit BBC Radio Cornwall.

Pladennoù
Piper's Folk, gant John the Fish & Piper's Folk, 1968
Pasties & Cream, gant John the Fish, Sentinel Records, SENS 1006, 1971
Way Down to Lamorna, Sentinel, SENS 1056, 1972
Crowdy Crawn, gant Richard Gendall, Sentinel, SENS 1016, 1973
Pamplemousse, gant Robert Bartlett, Barclay (label a Frynk), 1973
No Song To Sing, gant Robert Bartlett hag Alex Atterson, Sentinel, SENS 1021, 1974
Tin In The Stream, gant Robert Bartlett, Stockfisch, 1974
Starry Gazey Pie, gant Robert Bartlett, Sentinel, SENS 1031, 1975
Children Singing, gant Richard Gendall, Sentinel, SENS 1036, 1976 
Carillon, Transatlantic Records, TRA 360, 1979
Boy Jan ... Cornishman, gant David Penhale ha Richard Gendall, Burlington Records, BURL 005, 1980
La Grande Cornouaillaise, Burlington Records, BURL 007, 1980
Gwavas Lake, gant al laz-kanañ Four Lanes, Burlington Records, BURL 008, 1980
Lyonesse, RCA, PL 70299, 1982
My Land, RCA, PL 70234, 1983
B Comme Brenda, Disc'AZ, AZ 494, 1985
The Voice of Cornwall, Keltia Music KMCD67, 1996
All Of Me, gant ul laz-seniñ eus Cambron, 2010.

Rummad:Ganedigezhioù 1928
Rummad:Marvioù 1994
Rummad:Tud Kernev-Veur
Rummad:Kanerezed saoznek